b"\n_START_ARTICLE_\nNiels Arden Oplev\n_START_SECTION_\nBiografi\n_START_PARAGRAPH_\nNiels Arden Oplev kommer fra Himmerland, hvor han gikk p\xc3\xa5 en liten landsbyskole. Her hadde han som en av de f\xc3\xb8rste l\xc3\xa6rere den nyansatte Ole Lund Kirkegaard, som forsto \xc3\xa5 inspirere Niels ved \xc3\xa5 lage utradisjonelle tiltak i undervisningen. Etter fem \xc3\xa5r her m\xc3\xa5tte han skifte til en st\xc3\xb8rre sentralskole, som ble ledet p\xc3\xa5 en langt mere disiplinert m\xc3\xa5te. Det er hans egne opplevelser fra sin skoletid, som ligger til grunn for Dr\xc3\xb8mmen._NEWLINE_Oplev startet i sin tid p\xc3\xa5 landbruksskolen, men etter et markant karriereskifte, ble han utdannet p\xc3\xa5 regiss\xc3\xb8rlinjen fra Den Danske Filmskole i 1987, hvor hans avgangsfilm var Kyndelmisse samt dokumentarfilmen Hugo fra Himmerland. De f\xc3\xb8lgende \xc3\xa5r lagde han forskjellige mindre filmer til DR, innen han debuterte som spillefilmsregiss\xc3\xb8r med Portland i 1996. Det ble imidlertid ikke umiddelbart starten p\xc3\xa5 en spillefilmskarriere, idet han de p\xc3\xa5f\xc3\xb8lgende \xc3\xa5r kom til \xc3\xa5 v\xc3\xa6re meget aktiv med DRs satsninger p\xc3\xa5 tv-serier. Disse tv-seriene benytter seg som regel av vekslende regiss\xc3\xb8rer, men seriernes ensartethet og kontinuitet skapes av den regiss\xc3\xb8ren som starter (s\xc3\xa5kalt konseptuerende regiss\xc3\xb8r), og Oplev fungerete som s\xc3\xa5dan p\xc3\xa5 Rejseholdet og \xc3\x98rnen samt TV 2's Forsvar."